1. ΕΓΚΥΚΛΙΟΣ Ι.Κ.Α. Αριθ. 33 της 14 Φεβρ. 1953 Επιδότησις ανεργίας των υποαπασχολουμένων μισθωτών. Δια της υπ’αριθ. 7656/5.2.53 προεγκρίσεως του Υπουργού Εργασίας, χαρακτηρίζονται ως μη πλήρως απασχολούμενοι οι μισθωτοί των κατωτέρω παρατιθεμένων, επαγγελματικών κατηγοριών, περί της επιδοτήσεως ανεργίας των οποίων παρέχομεν τας ακολούθους οδηγίας: Α΄Πρόσωπα χαρακτηριζόμενα ως  υποαπασχολούμενοι μισθωτοί Ως μη πλήρως απασχολούμενοι μισθωτοί χαρακτηρίζονται οι ανήκοντες είς τινα των κάτωθι επαγγελματικών κατηγοριών: 1.Αλιεργάται: Ως αλιεργάται χαρακτηρίζονται τα πρόσωπα άτινα απασχολούνται αποδεδειγμένως και κατά κύριον επάγγελμα εις την αλιείαν ως μισθωτοί (εργάται γρί-γρί, τράτας, ανεμότρατας, μηχανότρατας κλπ.) και εφωδιασμένοι δια της προς τούτο παρά της αρμοδίας υπηρεσία χορηγουμένης αδείας αλιείας, ησφαλισμένοι δε παρά τω ΙΚΑ δι’ άπαντας τους κλάδους της ασφαλίσεως. 2.Πλινθοκεραμοποιοί και αγγειοπλάσται: Ως πλινθοκεραμοποιοί και αγγειοπλάσται χαρακτηρίζονται οι αποδεδειγμένως και κατά κύριον επάγγελμα κεραμοποιοί, πλινθοποιοί και αγγειοπλάσται, οίτινες είναι εφωδιασμένοι δι’ επαγγελματικού βιβλιαρίου και ησφαλισμένοι δια τον κλάδον ασθενείας και συντάξεως εις το Ταμείον Ασφαλίσεως Κεραμοποιών, Πλινθοποιών και Αγγειοπλαστών. Εκ των ανωτέρω δεν δύνανται να θεωρηθώσιν υπαγόμενοι εις την εν προκειμένω ειδικήν μεταχείρισιν οι απασχολούμενοι εις κεραμευτικάς και αγγειοπλαστικάς επιχειρήσεις κατασκευής φαγεντιανών αγγείων (π.χ. Α.Κ.Ε.Λ., Κεραμεικός, Κεραμεύς κλπ.). 3.Αλλαντοποιοί: Ως αλλαντοποιοί χαρακτηρίζονται οι μισθωτοί οι απασχολούμενοι κατά κύριον επάγγελμα ως εργάται αλλαντοποιΐας, οίτινες ασφαλίζονται εις το ΙΚΑ δι’ άπαντας του κλάδους της ασφαλίσεως και είναι εφωδιασμένοι δια των προβλεπομένων παρά του Β.Δ. 19/26 Ιουν. 1937 βιβλιαρίων υγείας. 4.Περιποιηταί Τουριστικών Κέντρων: Ως περιποιηταί τουριστικών κέντρων χαρακτηρίζονται οι μισθωτοί οι απασχολούμενοι εις τουριστικά κέντρα, (τουριστικάς περιοχάς) χαρακτηρισθέντα ως τοιαύτα παρά της αρμοδίας υπηρεσίας Τουρισμού, ων το κύριον επάγγελμα είναι η παροχή προσωπικών υπηρεσιών προς τους πελάτας των Κέντρων τούτων (π.χ. μαίτρ, σερβιτόροι και οι βοηθοί αυτών, καμαριέρηδες, θυρωροί κλπ.). Εξ άλλου, ως τουριστικά κέντρα νοούνται, τα τουριστικά περίπτερα, ξενοδοχεία, εστιατόρια, καφεζαχαροπλαστεία και λοιπά Κέντρα διασκεδάσεως. 5.Οικοδόμοι: Ως οικοδόμοι νοούνται οι απασχολούμενοι κατά κύριον επάγγελμα εις οικοδομικάς εν γένει εργασίας, ήτοι οι κτίσται, μπετατζήδες, σοβατζήδες, ξυλουργοί οικοδομών (οι απασχολούμενοι εις την κατασκευήν των ξυλοτύπων των οικοδομών) σιδεράδες οικοδομών (δια κατασκευάς μπετόναρμέ), υδροχρωματισταί, ελαιοχρωματισταί και οι βοηθοί αυτών. Β΄Προϋποθέσεις επιδοτήσεως Δια την λήψιν του επιδόματος ανεργίας συμφώνως τη ανωτέρω προεγκρίσει δέον όπως ο υποαπασχολούμενος πληροί τας ακολούθους ειδικάς προϋποθέσεις: α)Να έχη υπαχθή εις την ασφάλισιν ανεργίας (και ουχί εις οιονδήποτε κλάδον της ασφαλίσεως) προ διετίας, υπολογιζομένης αναδρομικώς από της αναγγελίας του ως ανέργου. β)Να διαμένη μονίμως εντός της ασφαλιστικής περιφερείας εν η απησχολήθη εις το επάγγελμα της υποαπασχολήσεως. Η μόνιμος διαμονή αποδεικνύεται εκ του εις χείρας του αστυνομικού δελτίου ταυτότητος. Επομένως δεν θεωρείται ως υποαπασχολούμενος ο ησφαλισμένος, όστις πραγματοποιεί μεν τα συμφώνως τη προεγκρίσει απαιτούμενα ημερομίσθια εις εργασίαν υποαπασχολήσεως, διαμένει όμως προσωρινώς και δια την εκτέλεσιν αυτής της εργασίας εν τω τόπω της υποαπασχολήσεως π.χ. σερβιτόρος της περιφερείας Αθηνών προσληφθείς δια την θερινήν Σελ. 313 Υποαπασχολούμενοι Μισθωτοί 15Β.Η.γ.1 περίοδον εις Τουριστικόν Κέντρον εκτός της περιφερείας ταύτης. Αντιθέτως θεωρείται ως πραγματοποιών τα κατά Νόμον ημερομίσθια εν υποαπασχολήσει ο σερβιτόρος Τουριστικού Κέντρου Λουτρακίου, όστις είναι και μόνιμος κάτοικος της περιφερείας ταύτης. γ)Να έχη πραγματοποιήση 90 ημέρας εργασίας εντός του κατά το άρθρ. 35 εδ. β΄ Α.Ν. 1846/51 προηγουμένου της αναγγελίας του έτους ή 15μήνου. Άπασαι αι εν λόγω ημέραι εργασίας δέον να έχουν πραγματοποιηθή εις τας εν τη προεγκρίσει αναφερομένας εργασίας υποαπασχολήσεως. Εξ άλλου η πραγματοποίησις πλέον των 150 ημερών εργασίας εις τα ανωτέρω επαγγέλματα, δεν παρέχει δικαίωμα επιδοτήσεως του υποαπασχολουμένου κατά τας κοινάς περί τακτικής ανεργίας διατάξεις. Αντιθέτως η μη πραγματοποίησις 90 ημερών εργασίας εις επάγγελμα υποαπασχολήσεως, δεν παρέχει εις τον ησφαλισμένον το δικαίωμα επιδοτήσεώς του ως υποαπασχολουμένου. Εαν όμως ούτος, πέραν των κάτω των 90 ημερών εργασίας εις επάγγελμα υποαπασχολήσεως, έχει πραγματοποιήσει και άλλας ημέρας εργασίας εις έτερα επαγγέλματα, το δε άθροισμα αμφοτέρων των απασχολήσεων υπερβαίνει τας 150 ημέρας εργασίας, δέον να τύχη επιδόματος ανεργίας κατά τας γενικάς περί τακτικής επιδοτήσεως διατάξεις. Τέλος σημειούμεν ότι ασχέτως της παρά του ησφαλισμένου συμπληρώσεως πλέον των 90 ημερών εργασίας εις επαγγέλματα υποαπασχολήσεως, ούτος δικαιούται επιδόματος ανεργίας κατά τας κοινάς διατάξεις εάν επραγματοποίησε πλέον των 150 εν συνόλω ημερομησθίων, εκ των οποίων τα περισσότερα έχουν πραγματοποιηθή εις ετέρας πλην της υποαπασχολήσεως εργασίας. Παράδειγμα: Σερβιτόρος πραγματοποιήσας 90 ημέρας εργασίας εν υποαπασχολήσει και 91 ημέρας εις ετέρας εργασίας, θα τύχη επιδόματος ανεργίας κατά τας κοινάς διατάξεις. Τούτο είναι συνεπές προς την εν αρχή τεθείσαν προϋπόθεσιν της κατά κύριον επάγγελμα απασχολήσεως εις εργασίας μη πλήρους απασχολήσεως, ήτις δεν συντρέχει εις ην περίπτωσιν ο ησφαλισμένος εντός του αυτού έτους ή 15μήνου, επραγματοποίησε τας περισσοτέρας ημέρας εργασίας εις έτερα πλην της υποαπασχολήσεως επαγγέλματα. Γ΄Ποσόν επιδόματος και διάρκεια επιδοτήσεως Το ποσόν του επιδόματος ανεργίας των υποαπασχολουμένων, ορίζεται συμφώνως τη παρ.ΙΙΙ της υπ’ αριθ. 19370/52 προεγκρίσεως του Υπουργού Εργασίας εις 60% του ημερομισθίου του ανειδικεύτου εργάτου δια τους άνδρας και εις 50% του ημερομισθίου της ανειδικεύτου εργατρίας δια τας γυναίκας ασχέτως της ιδιότητός των ως υπαλλήλων ή  Σελ. 314 εργατριών. Ούτω το βασικόν επίδομα ανεργίας δέον να υπολογίζηται σήμερον εις δραχ.15.000 δια τους άνδρας και 10.000 δια τας γυναίκας ημερησίως, συμφώνως προς τας δια της υπ’ αριθ. 251/52 διαταγής παρασχεθείσας οδηγίας προσαυξανόμενον λόγω οικογενειακών βαρών ως και επί της τακτικής ανεργίας. Εξ άλλου η ανωτάτη διάρκεια της επιδοτήσεως ορίζεται εις 90 ημέρας δι’ άπαντας τους κατά τα ανωτέρω υποαπασχολουμένους, καταβαλλομένων αυτοίς 25 ημερησίων επιδομάτων μηνιαίως, ανεξαρτήτως της ιδιότητός των ως υπαλλήλων ή εργατών. Ο χρόνος αναμονής ορίζεται εις 5 ημέρας δι’ εκάστην περίπτωσιν ανεργίας. Ως προς τας λοιπάς προϋποθέσεις επιδοτήσεως, την καταγγελίαν της αορίστου χρόνου συμβάσεως εργασίας ή την λύσιν της ωρισμένου χρόνου τοιαύτης, τους λόγους αναστολής και διακοπής της επιδοτήσεως και την συνέχισιν ταύτης, τον έλεγχον της ανεργίας των υποαπασχολουμένων και την εν γένει διαδικασίαν της επιδοτήσεως, δέον να εφαρμόσητε τας μέχρι τούδε επί της επιδοτήσεως των τακτικών ανέργων παρασχεθείσας οδηγίας. 